
    545400 SIGHIŞOARA
Str. Muzeului nr. 7, Tel./Fax 0265 - 771278
H O T Ă R Â R E A   NR. 241
                                                           din 29 noiembrie 2018
privind aprobarea PLANULUI URBANISTIC ZONAL ”INTRODUCERE TEREN ÎN INTRAVILAN ȘI REGLEMENTĂRI URBANISTICE PENTRU EXTINDERE FABRICĂ”, 
 Sighișoara, str. Viilor, nr. 146A

Consiliul Local al Municipiului Sighișoara, întrunit în ședință ordinară, 
Luând act de proiectul de hotărâre și referatul de aprobare al Primarului municipiului, înregistrat cu nr. 31.716/08.11.2018, în calitate de inițiator, calitate conferită de prevederile art. 33 din Legea nr. 393/2004 privind Statutul alesilor locali, cu modificările și completările ulterioare, coroborat cu prevederile art. 45 alin. (6) din Legea nr. 215/2001, Legea administrației publice locale, republicată, cu modificările și completările ulterioare;


Având în vedere prevederile Planului Urbanistic General al municipiului, aprobat prin H.C.L. nr. 1/1999, a cărui valabilitate a fost prelungită prin H.C.L. nr. 12/2016 și ale Regulamentului aferent acestuia;


Având în vedere prevederile Legii nr. 350/2001 privind amenajarea teritoriului și urbanismul, republicată, cu modificările și completările ulterioare;

Având în vedere prevederile Regulamentului General de Urbanism, aprobat prin H.G. nr. 525/1996, republicată, cu modificările și completările ulterioare;

Având în vedere prevederile Legii nr. 50/1991, privind autorizarea executării lucrărilor de construcții, republicată, cu modificările și completările ulterioare;

Având în vedere documentația elaborată și prezentată de către S.C. ARHIGRAF S.R.L., pentru beneficiar S.C. LACROIX AMBALAJE S.R.L., în vederea aprobării Planului Urbanistic Zonal ”INTRODUCERE TEREN ÎN INTRAVILAN ȘI REGLEMENTĂRI URBANISTICE PENTRU EXTINDERE FABRICĂ”, Sighișoara, str. Viilor, nr. 146A;

Având în vedere prevederile H.C.L. nr. 87 din 28.11.2016 privind constituirea Comisiei Tehnice de Urbanism și Amenajarea Teritoriului și a Regulamentului de organizare si funcționare a acesteia;

Având în vedere că, documentația menționată mai sus a fost analizată și avizată în ședința Comisiei tehnice de amenajare a teritoriului și urbanism, întrunită în data de 19.10.2018, conform procesului - verbal nr. 29.935/22.10.2018;

Având în vedere prevederile H.C.L. nr. 79/29.05.2013 privind aprobarea Regulamentului local referitor la implicarea publicului în elaborarea sau revizuirea planurilor de urbanism sau de amenajare a teritoriului și ale Ordinului nr. 2.701/2010 al Ministrului Dezvoltării Regionale și Turismului de aprobare a Metodologiei de informare și consultare a publicului cu privire la elaborarea sau revizuirea planurilor de amenajare a teritoriului și de urbanism;

         
Având în vedere Raportul de specialitate al Direcției Generale Arhitect Șef, înregistrat la Municipiul Sighișoara cu nr. 31.715/08.11.2018, prin care se propune aprobarea Planului Urbanistic Zonal ”INTRODUCERE TEREN ÎN INTRAVILAN ȘI REGLEMENTĂRI URBANISTICE PENTRU EXTINDERE FABRICĂ”, Sighișoara, str. Viilor, nr. 146A, îndeplinindu-se prevederile legale în acest sens;  
Având în vedere avizele favorabile ale tuturor comisiilor pe domenii de specialitate; 
     
În temeiul art. 36 alin. (2), lit. “b” și “ c”, alin. (4), lit. “d”,  alin. (5), lit. ”c”, art. 45 alin. (2) și a art. 115 alin. (1), lit. “b” din Legea nr. 215/2001, Legea Administrației publice locale, republicată, cu modificările și completările ulterioare,

 H O T Ă R Ă Ș T E :

Art.1. Se aprobă PLANUL URBANISTIC ZONAL ”INTRODUCERE TEREN ÎN INTRAVILAN ȘI REGLEMENTĂRI URBANISTICE PENTRU EXTINDERE FABRICĂ” Sighișoara, str. Viilor, nr. 146A, beneficiar fiind S.C. LACROIX AMBALAJE S.R.L., potrivit anexei care face parte integrantă din prezenta și se află în păstrarea Compartimentului Urbanism, Disciplina în Construcții, Patrimoniu UNESCO din cadrul Municipiului Sighișoara.

Art.2. Cu ducerea la îndeplinire a prevederilor prezentei hotărâri se încredințează Primarul Municipiului Sighișoara, Arhitectul Șef al Municipiului Sighișoara, Direcția Generală Arhitect Șef și Compartimentul Urbanism, Disciplina în Construcții, Patrimoniu UNESCO din cadrul Municipiului Sighișoara.

Art.3. Prin grija d-nei Bizo Anca, Secretar al Municipiului Sighisoara, prezenta hotărâre va fi comunicată, în termenul prevăzut de lege, Primarului Municipiului Sighișoara, Prefectului Județului Mureș și se va aduce la cunostință publică, prin publicarea pe pagina de internet la adresa www.sighisoara.org.ro.
PREŞEDINTE DE ŞEDINŢĂ,

  

      Coman Meluș - Florian         

                                Contrasemnează/Avizat pentru legalitate

                   SECRETAR,



                     Bizo Anca
(Prezenta s-a adoptat cu unanimitate de voturi.)
 Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Primar;
  1 ex. Viceprimar;

  1 ex. Secretar;
  1 ex. Arhitectul Șef;

  1 ex. Direcția Generală Arhitect Șef;

  2 ex. Compartimentul Urbanism, Disciplina în Construcții, Patrimoniu UNESCO;
  1 ex. S.C. LACROIX AMBALAJE S.R.L.
  11 ex.
  C.A.B.                                
